Ilustrasi ya iku kasiling karya seni kang digawé saka tulisan kanthi cara drawing utawi nggambar, lukisan, karikatur, fotografi, utawa tèhnik seni rupa liyané kang awujud gambar. Ilustrasi uga kagolong gambar kang duwé mupangat kanggo mènèhi wedharan utawa katerangan maksud lan tumuju kanthi "visual". Ilustrasi uga bisa didadèkaké sarana pandukung ing carita lan ngisi panggonan kang kosong ing kalawarta, koran lan tabloid kang tumuju kanggo nerangake tulisan supaya gamblang lan cetha.